Vampyrflaggermus

Desmodus
 Diphylla
 Diaemus

Vampyrflaggermus (Desmodontinae) er en delgruppe med flaggermus som hører til i familien med bladneser (Phyllostomidae). Vampyrflaggermusene tilhører dessuten en svært begrenset og meget eksklusiv ikke-systematisk gruppe med toksiske pattedyr.

Vampyrflaggermus lever av blod fra andre dyr, som de slikker i seg fra små sår forårsaket av et bitt med sylkvasse tenner modifisert for oppgaven. Bittet i seg selv er verken stort eller farlig for mennesker og dyr flest, men kyllinger kan dø av blodtap. Dette skyldes at blodet ikke koagulerer, fordi et antikoagulerende toksisk sekret tilføres bittstedet. Vampyrflaggermus kan spre sykdommer, som rabies, gjennom bittene.

Vampyrflaggermus lever i tallrike kolonier. Kun tre arter er kjent, og de er så forskjellige at de klassifiseres i hver sin slekt. Allikevel er de tre artene mer like hverandre enn med andre, derfor blir de tre slektene klassifisert i sin egen underfamilie; Desmodontinae.

 Arter 
 Desmodus rotundus, vanlig vampyr
 Diphylla ecaudata, hårleggvampyr
 Diaemus youngi, hvitvingevampyr

 Eksterne lenker 


Kategori:Flaggermus
Kategori:Dyr formelt beskrevet av Charles Lucien Bonaparte
Kategori:Pattedyr formelt beskrevet i 1845
Kategori:Nord-Amerikas flaggermus
Kategori:Sør-Amerikas flaggermus
Kategori:Brasils pattedyr
Kategori:Mexicos pattedyr
Kategori:Karibias fauna
Kategori:Trinidad og Tobagos fauna